ไฟแนนซ์ทูเดย์
สมคิด จาตุศรีพิทักษ์ รองนายกรัฐมนตรี ปล่อยหมัดเด็ดแจกเงินคนลงทะเบียนรายได้น้อยที่มีรายได้ต่ำกว่า 3 หมื่นบาท/ปี
6 พ.ค. 2560

โดย...ใจฮิน...สมคิด จาตุศรีพิทักษ์ รองนายกรัฐมนตรี ปล่อยหมัดเด็ดแจกเงินคนลงทะเบียนรายได้น้อยที่มีรายได้ต่ำกว่า 3 หมื่นบาท/ปี ทำให้คนแห่กันมาลงทะเบียนแน่นแบงก์ คาดว่ายอดลงทะเบียนจะแตะ 15 ล้านราย...ด้าน วิสุทธิ์ ศรีสุพรรณ รมช.คลัง เดินสายเงียบตรวจงานกรมภาษี เริ่มจากกรมสรรพสามิต เพื่อตรวจดูความพร้อมใช้กฎหมายใหม่เก็บภาษีตามราคาขายปลีก ซึ่งจะเริ่มในปีงบประมาณ 2561 โดยยังให้กรมยึดกรอบตามที่คณะรัฐมนตรีเห็นชอบว่า อัตราภาษีใหม่จะต้องไม่ทำให้เป็นภาระภาษีของผู้ประกอบการเพิ่มขึ้นอย่างมีนัยสำคัญจนผลักภาระภาษีไปให้ผู้บริโภค...ตอนนี้ สมชัย สัจจพงษ์ ปลัดคลัง ต้องคิดหนักนอนไม่หลับเพื่อหามาตรการกระตุ้นเศรษฐกิจเพิ่มเติมให้โตได้เต็มศักยภาพ 4%